Piit peking

**Piit peking**; bondol peking;  (*Lonchura punctulata*) nyaéta manuk leutik anu asalna tina kulawarga *Estrildidae*.

## Ngaran séjén
Urang  Jawa nyebutna *emprit peking*, *prit peking*; urang  Sunda nyebutna *piit peking* atawa  *manuk peking*, dumasar ogé kana sorana.  Di Malaysia ieu manuk disebutna *pipit pinang*, dina  basa Inggris dipiwanohna  *Scaly-breasted Munia* pedah aya kelir  borontok dina bulu palebah hariguna anu katempo kawas sisit. 

## Ciri mandiri 
jmpl|kiri|160px|Manuk piit peking déwasa, Bogor.
Pangawakanna leutik, panjang tina pamatuk nepika tungtung buntut kurang leuwih 11 cm. Bulu dina beuheung, punduk jeung tonggong kelirna coklat, aya guguritan ngora katempo samar-samar  sarta bulu puhuna bodas. Tikorona coklat semu beureum, palebah handapna bodas, *katempo guguratan kawas  sisik kelirna coklat palebah harigu nepi ka sisi awakna*. Manuk anu ngora kénéh harigu jeung beuteungna mibanda bulu coklat kotor, teu aya sisitan kawas anu déwasa.  Hihideung panonna coklat poék; pamatuk kawas manuk piit biasana kelirna kulawu semu biru; cékérna hideung semu kulawu.

## Tempat hirup jeung kabiasaan 
Piit  peking remen kapanggih hirup di padésaan nepika sisi kota, utamana anu deukeut jeung persawahan atawa  tegalan. Kahakananna sabangsaning sisikian, jujukutan utamana kana  pare

Tempona nyiar hakaneun hiber ngabring babarengan jeung pasanganna  atawa ngabring jeung manuk baturna nu séjén, piit peking remen katempo saabringan areunteup dina rungkun jujukutan ngadon ngakan sikina, sakapeung katempo turun kana taneuh.   Piit peking ieu gerakanna rancingeus, kalayan henteu eureun disarada  jeung padabaturna.

Ieu manuk remen ogé katempo nyiar hakaneun pacampur jeung manuk jinis piit séjén, saperti piit, bondol (*L. leucogastroides*), jeung sajabana.   

Nempo jumlahna anu loba kawas kieu tangtu  ngadatangkeun karuagian anu henteu saeutik pikeun para patani. Piit peking ogé remen katempo eunteup di kebon-kebon, buruan imah, ogé sisi jalan. Saperti ngarana, di Malaysia, ieu manuk remen areunteup dina tangkal jambé atawa palma séjéna, tangkal-tangkal anu ngarungkun jangkung, paragi ieu manuk nyarieun sayang. Sayangna bulenek kawas *ball*, dijieun tina jujukutan, diperenahkeun dinu buni kahalangan ku dangdauna jeung régang.

Manuk piit peking loba kapanggih hirup ti mimiti sisi basisir nepika palebah tonggoheun 1.800 m dpl.

== Sub spésiés jeung habitatna== ==
Piit peking loba kapanggih di Asia kidul jeung  Asia Tenggara kalawan mibanda 12 subspésiés, tayalian:
# ***L. p. punctulata*** (Linnaeus, 1758), nyebar di nagara  Nepal nepi la  Sikkim, India jeung Sri Lanka
# ***L. p. subundulata*** (Godwin-Austen, 1874), Nyebar ti mimiti wetan India (Assam) nepi ka  Bhutan jeung bagean kulon Myanmar
# ***L. p. yunnanensis*** (Parkes, 1958), Nyebar di wetaneun Myanmar jeung kulon ngidul China
# ***L. p. topela*** (Swinhoe, 1863), Nyebar di China kidul nepika kaler Thailand, Indochina, Hainan, jeung  Taiwan
# ***L. p. cabanisi*** (Sharpe, 1890), nyebar  di Filipina (Luzon, Mindoro, Panay, Cebu, Calauit jeung  Palawan)
# ***L. p. fretensis*** (Kloss, 1931), nyebar di kiul Thailand jeung Semenanjung Malaysia nepi ka  Sumatra jeung pulo-pulo sabudeureunna
# ***L. p. nisoria*** (Temminck, 1830), nyebar ti Jawa, Bali, Lombok, jeung Sumbawa
# ***L. p. baweana*** (Hoogerwerf, 1963), endemik di pulo Bawean (Laut Jawa)
# ***L. p. holmesi*** (Restall, 1992), endemik di kidul ngulon Borneo (Kalimantan)
# ***L. p. sumbae*** (Mayr, 1944), éndemik/pituin di Pulao Sumba
# ***L. p. blasii*** (Stresemann, 1912), nyebar  di Flores, Timor, Kapuloan Tanimbar, jeung kalpuloan  Nusa Tenggara
# ***L. p. particeps*** (Riley, 1920), éndemik di Pulo Sulawesi. 

Populasina nyebar dina *distribusi* anu lega dibedakeun ku *variasi* kelir bulu sareng pangawakanna, kurang leuwih aya 11 subspésiés anu dipikanyaho.  Kaasup di jerona anu kapanggih hirup di i dataran Asia Kidul, ogé Pakistan,India , Nepal , Bangladés sareng Sri Lanka. Ieu spésiés kawasna pituin ti  Asia. Tapi jarang katempo hirup di Kashmir .

Di luar daérah asli, ieu manuk anu hirup di  daérah anu iklimna cocog. *Populasi* anu pindah ieu  katitén an di Hindia Kulon (Puerto Rico ti saprak 1971) , Hawaii , Australia, Japan  sareng kidul Amérika Serikat utamina di Florida sareng California. di Oahu, Hawaii , pandeuri katompo hirup bareng sareng  *Lonchura malacca*.

## Galeri 

File:Lonchura punctulata MHNT 228 La Réunion.jpg |  Endogna
File:Lonch punctu 071129 1989 tdp.jpg |*L. p. nisoria* di Bogor, Jawa Barat
File:Lonchura punctulata particeps.JPG |*L. p. particeps* di Manado, Sulawesi kalér
File:Scaly-breasted Munia (Lonchura punctulata) - Flickr - Lip Kee (1).jpg | *L. p. fretensis* di Pulo Ubin, Singapura
File:Scaly-breasted Munia (Lonchura punctulata) feeding on Pennisetum pedicellatum W IMG 1337.jpg | Buluna mangsa rumaja kénéh *L. p. punctulata* di Hyderabad, India
File: Lonch punctu 071126-1775 tdp.jpg|Ngabring nyiar hakaneun, Bogor.

## Dicutat tina 
## Tutumbu ka luar 
*  *Lonchura punctulata* pada IUCN Red List Database, diakses pada 29/11/2007
*  BirdLife Species Factsheet